VS001526
Datum: 2000-02-25T01:00:00.000+01:00
datum_sodbe_i_stopnje: 2003-04-24T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice
fischer: lahki primeri
odskodnina: 1.300.000,00 SIT
opombe: II Ips 312/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

Osnovnošolka, kasneje dijakinja.

## Škodni dogodek

Prometna nesreča.

## Poškodba

Nateg vratnega mišičja in odrgnina glave.

## Telesne bolečine

600.000,00 SIT Oškodovanka je trpela zmerne ali srednje hude stalne telesne bolečine v skupnem trajanju 4 tedne, zmerne ali srednje hude občasne in pogoste telesne bolečine v skupnem trajanju 3 tedne, lahke stalne telesne bolečine v skupnem trajanju 1 mesec in lahke občasne telesne bolečine še nekaj mesecev po poškodovanju. V manjši meri in manj pogosto je trpela lahke občasne telesne bolečine ves čas in jih bo tudi v bodoče.

#### Ambulantno zdravljenje

Opravila je tri preglede pri kirurgu, šest pri nevrologu, devet rednih kontrolnih pregledov pri lečeči zdravnici.

#### Rehabilitacija

Opravljala je ambulantno fizioterapijo 43-krat ter doma vaje za gibljivost vratu.

#### Nevšečnosti med zdravljenjem

Dve EEG preiskavi. Izpostavljena je bila RTG slikanju glave in vratne hrbtenice. Opravljena ji je bila CT preiskava. Ovratnico je nosila štiri tedne in nato še nekaj tednov občasno. Več tednov je jemala tablete proti bolečinam. V bolniškem staležu je bila od 28.2.2000 do 7.4.2000.

## Strah

100.000,00 SIT V trenutku same nesreče je utrpela hud primarni strah. Po nesreči se je primarni strah popolnoma umiril. Pozneje je bila v strahu pri pregledih pri kirurgu. Zaradi bolečin v vratu in negibljivosti vratu je bila v strahu, da poškodba ne bo pustila trajnih posledic, ki jo bodo ovirale celo življenje. Po zmanjšanju bolečin in izboljšanju gibljivosti vratu je bila v strahu predvsem zaradi vztrajnih glavobolov in vrtoglavic. Zaskrbljena je bila pri pregledih pri nevrologu in zaradi abnormnega EEG-ja. Anksiozne duševne motnje je ugotovil tudi nevrolog, ki ji je predpisal pomirjevala. S postopnim zmanjševanjem glavobolov in težav zaradi vratu, se je sekundarni strah pomiril. Zmerni sekundarni strah je trpela mesec in pol, lažjega v obliki zaskrbljenosti pa v skupnem trajanju 3 do 4 mesece.

## Zmanjšanje življenjske aktivnosti

600.000,00 SIT Splošne življenjske aktivnosti pri oškodovanki so zmanjšane za 5%. Ima namreč bolečine v vratu, ki izžarevajo po hrbtenici navzdol in jo pogosto boli glava. Razvil se je lažji trajnejši bolečinski sindrom z bolečinami ob prisilnih držah glave, vratu in sunkovitih gibih glave v vratu. Bolečine se intenzivirajo ob daljših fizičnih obremenjevanjih in napenjanju vratnega mišičja, delu z zgornjimi okončinami nad višino ramen in nošnji težjih bremen z rokami. Pogosto ima tudi glavobole. Težave so izrazitejše ob vremenskih spremembah, duševnih ter telesnih obremenitvah. Te težave jo ovirajo pri njenem vsakdanjem življenju, kot tudi pri poklicnem delu. Ovirana je pri gospodinjskih delih, kjer je potrebno dvigovanje rok nad višino ramen (obešanje perila, umivanje oken ipd.), pri delih, ki zahtevajo dalj časa trajajoče prisilne drže vratu (npr. likanje), pri vožnji z avtomobilom. Ne zmore dolgega sedenja ali pisanja z računalnikom pri pisarniških delih. Težave ima tudi ob spremembah vremena, kot tudi ponoči pri spanju. Ne more se več ukvarjati s športi, pri katerih prihaja do nenadnih gibov ali obremenjevanja vratu (tenis, kolesarjenje). Pri daljši izpostavljenosti soncu prihaja do pogostejših glavobolov.

---

ZOR člen 200, 203